CELEX: C2007/183/29
Language: el
Date: 2007-08-04 00:00:00
Title: Υπόθεση C-237/07: Αίτηση για την έκδοση προδικαστικής αποφάσεως, την οποία υπέβαλε το Bundesverwaltungsgericht στις 14 Μαΐου 2007 — Dieter Janecek κατά Freistaat Bayern

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/18
            
         Αίτηση για την έκδοση προδικαστικής αποφάσεως, την οποία υπέβαλε το Bundesverwaltungsgericht στις 14 Μαΐου 2007 — Dieter Janecek κατά Freistaat Bayern
   (Υπόθεση C-237/07)
   (2007/C 183/29)
   Γλώσσα διαδικασίας: η γερμανική
   Αιτούν δικαστήριο
   Bundesverwaltungsgericht
   Διάδικοι στην υπόθεση της κύριας δίκης
   
      Προσφεύγων: Dieter Janacek
   
      Καθού: Freistaat Bayern
   Προδικαστικά ερωτήματα
   
               1)
            
            
               Πρέπει το άρθρο 7, παράγραφος 3, της οδηγίας 96/62/ΕΚ του Συμβουλίου, της 27ης Σεπτεμβρίου 1996, για την εκτίμηση και τη διαχείριση της ποιότητας του αέρα του περιβάλλοντος (1) να ερμηνευθεί υπό την έννοια ότι ο τρίτος, ο οποίος υφίσταται επιβαρυντικές για την υγεία του συνέπειες, έχει δικαίωμα να ζητήσει την εκπόνηση σχεδίου δράσεως και στην περίπτωση που είναι σε θέση, ανεξαρτήτως οποιουδήποτε σχεδίου δράσεως, να ικανοποιήσει το δικαίωμά του αντιμετωπίσεως των επιβαρυντικών για την υγεία του συνεπειών λόγω της υπερβάσεως των οριακών τιμών που ισχύουν για τα σωματίδια σκόνης PM10 δια της ασκήσεως προσφυγής κατά των διοικητικών αρχών προκειμένου να προβούν στη λήψη μέτρων;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, θεμελιώνεται αξίωση του τρίτου, του οποίου η υγεία βλάπτεται από την επιβάρυνση του αέρα με σωματίδια σκόνης PM10, να ζητήσει την εκπόνηση ενός τέτοιου σχεδίου δράσεως το οποίο να καθορίζει τα μέτρα που πρέπει να ληφθούν βραχυπρόθεσμα και με τα οποία θα διασφαλίζεται η αυστηρή τήρηση των οριακών τιμών που ισχύουν για τα σωματίδια σκόνης PM10;
            
         
               3)
            
            
               Σε περίπτωση αρνητικής απαντήσεως στο δεύτερο ερώτημα, σε ποια έκταση πρέπει τα προβλεπόμενα στο πλαίσιο ενός σχεδίου δράσεως μέτρα να μειώνουν τον κίνδυνο της υπερβάσεως των οριακών τιμών και να περιορίζουν τη διάρκεια της; Επιτρέπεται το σχέδιο δράσεως να περιορίζεται στη σταδιακή λήψη μέτρων τα οποία δεν θα διασφαλίζουν μεν την τήρηση των οριακών τιμών, αλλά θα συμβάλουν εντούτοις βραχυπρόθεσμα στη βελτίωση της ποιότητας του αέρα;
            
         
      (1)  ΕΕ L 296, σ. 55.